SAAB 92

**SAAB 92** er en personbil produsert av Saab. Gunnar Ljungström var hovedkonstruktør og drivkraft bak prosjektet, og Sixten Sason stod for formgivningen. 

Modellen var utstyrt med en tosylindret totaktsmotor på 764 cm³ og en tretrinns girkasse.

Saab 92 klarte seg bra i den tidens rally med blant annet Greta Molander bak rattet.

## Historie

Prototypen til Saab 92 var Saab 92001, den såkalte "ur-Saaben". Den ble vist for pressen den 10. juni 1947. Serieproduksjonen av Saab 92 startet den 12. desember 1949. Utseendet hadde da blitt en del endret. "Ur-Saaben" er i dag utstilt på Saabs museum.

Saab 92 var Saabs første personbil. Det var en enkel konstruksjon, inspirert av datidens tanker omkring folkebiler kombinert med kunnskap fra flyproduksjon. Saab 92 hadde flere moderne løsninger, eksempelvis framhjulsdrift, torsjonsfjæring, tannstangsstyrning og selvbærende karosseri med meget god aerodynamikk, samtidig som den ikke hadde noe bagasjeromsåpning – av kostnadsgrunner og for å stive opp bakdelen. Bagasjen fikk man tilgang til innenfra. Kjølesystemet manglet vannpumpe, og var selvsirkulerende.

Bagasjeromsluke kom senere med Saab 92B på samme måte som en rekke andre forbedringer. I begynnelsen var bilen kun tilgjengelig i fargen *buteljgrön* (flaskegrønn), siden Saab hadde enorme mengder igjen fra flyproduksjonen under andre verdenskrig. 

Saab 92 ble etterfulgt av SAAB 93 i 1956.

## Tekniske data

**Motor:**		rett tosylindret totaktsmotor
***Sylindervolum:**	764 cm³
***Borr x slag:**	80x76 mm
***Effekt:**		25 hk ved 3 800 r/m (1950–53), 28 hk ved 4 000 r/m (1954–56)

**Kraftoverføring:**
*Tverrstilt motor framme, framhjulsdrift
*3-trinns manuell gearkasse, med usynkronisert 1., frihjul, rattspak.

**Mål og vekt:**
***Lengde:**		395 cm
***Bredde:**		162 cm
***Høyde:**		145 cm
***Akselavstand:**	247 cm
***Vekt:**    	880 kg

**Varianter:**
***92:** 	januar 1950 – november 1952. Bilen hadde "sealed beam"-lyskastere med separate parkeringslys, dråpeformede baklys, todelt støtfanger, batteriet plassert under bagasjeromsgulvet; bensintanken plassert lengst bak med påfyllningslokket midt på bakstammen; inredningen lakkert i grått. 
***92B:** 	desember 1952 – desember 1956. Bagasjeromsluke, større bakrute, batteriet flyttet til motorrommet, bensintanken plassert mellom bakhjulene, forbedrede stoler; flere karosserifarger for kunden å velge mellom. Høsten 1953 innføres kromlister på skjermene, nye felger, normale lyskastere med innebygde parkeringslys, triangulære dragskydd i dørrutenes bakre hjørne, innredningen lakkert i karosserifargen, motoreffekten øker med 3 hk. Høsten 1954 innføres rektangulære baklys. Høsten 1955 innføres SAAB 93 sin hele støtfanger.

Totalt ble det produsert 20 128 Saab 92 av begge variantene.

## Bilder
En SAAB 92, årsmodell 1951, 2-sylindret 25 hk, renovert i 1967, er utstilt i Motor & nostalgimuseet i Grängesberg.


Fil:Saab 92 1951a.jpg
Fil:Saab 92 1951b.jpg
Fil:Saab 92 1951c.jpg
Fil:SAAB92-engine.jpg


## Årsmodeller
* 1949 – Produksjonen startet 12. desember 1949 av årsmodell 1950. 
* 1950 – Ingen større forandringer på årsmodell 1951. 
* 1951 – F.o.m chassinr 1501 innfører man tyske VDO-instrumenter på årsmodell 1952. 
* 1952 – Desember 1952 lanseres årsmodell 1953. Bilen har nå større bakrute. En bakluke gjør at bagasjerommet er tilgjengelig utenfra. Bensintanken er flyttet. Baksetet kan tas ut. Batteriet er flyttet fra bagasjerommet til motorrommet.
* 1953 – Høsten 1953 lanserer SAAB årsmodell 1954. SAAB 92 får pyntelister på skjermene, ny forgasser som øker effekten til 28 hk/DIN, felgene får ventilasjonshull. 
* 1954 – 6. mars produseres SAAB 92 nr. 10000. Fra og med sommeren 1954 kan man få "92:an" med soltak. På høsten 1954 lanserer SAAB årsmodell 1955. Årsmodell 1955 får små forandringer. Nye baklys som monteres på bakskjermene istedenfor på bakspeilet samt at en elektrisk drivstoffpumpe innføres. 
* 1955 – Høsten 1955 kommer årsmodell 1956 med små forandringer. Bilen deler støtfanger med SAAB 93 som lanseres i desember samme år. SAAB 92 produseres parallelt med SAAB 93. SAAB 92 fases ut i løpet av kalenderåret 1956.

Tekniska data for årsmodell 1950:

* Motor: Tverrstilt 2-sylindret totaktsmotor.
* Sylindervolum: 764 cc.
* Effekt: 25 hk/DIN ved 4000 rpm.
* Mål: Lengde 3920 mm. Bredde 1620 mm. Høyde 1425 mm. Akselavstand 2470 mm.
* Vekt: 875 kg.
* Luftmotstandskoeffisient 0,35.
* Akselererer 0-80 km/t på 22 sek.  Toppfart ca. 100 km/t.
* Pris: 6550 sek i Sverige (1950).

## Litteratur
* *Saab – bilarna de första 40 åren*, Björn-Eric Lindh, 1987. ISBN 91-86442-30-9